शांति पूरी तरह से निराश हो चुकी थी। वह अब तक टीबी की चिकित्सा का पूरा कोर्स तीन बार ले चुकी थी – दो बार 6-6 महीने का और एक बार 8 महीने की अवधि का, लेकिन हर बार उसकी हालत सुधरने के बजाय और भी बिगड़ती गई | भाग्यवश, नवम्बर 2011 में उनका सम्पर्क एक ऐसे व्यक्ति से हुआ जिसने उन्हें एमएसएफ तक पहुँचाया और जहाँ अन्त में उनको सही इलाज मिला | एमएसएफ में अब डीआर-टीबी का उपचार कराते हुये उन्हें कुछ महीने हो चुके हैं| लेकिन उनको एचआईवी का भी संक्रमण होने के कारण (वो 2007 से एआरटी पर हैं),उनकी रोज़ लेने वाली दवाओं की संख्या बहुत है | वे कहती हैं, “मेरी दवाओं की संख्या काफी है | मुझे केवल टीबी के लिये ही बहुत सी गोलियां लेनी होती हैं—सवेरे 6 गोली और रात को 8 गोली| इसके अलावा एंटि-रेट्रोवाइरल दवाएं भी लेनी होती हैं| कभी-कभी कुछ गोलियां उलटी में निकल भी जाती हैं, इसलिये उल्टी रोकने के लिये भी कुछ दवाएं खानी होती हैं| मुझे इंजेक्शन भी लगवाने पड़ते हैं| यदि दवाएं कुछ कम हो जाएँ तो काफी आराम होगा| अब तो यह लगने लगा है है कि जैसे दवाएं ही मेरा खाना हैं | मेरे पेट मे खाने से अधिक दवाएं होती है | डाक्टर कहते हैं कि मेरा वजन बढ्ने पर गोलियों की संख्या कम हो जाएगी| लेकिन अभी मेरा वजन नहीं बढ़ रहा है| मुझे फल और दूध लेने को कहा गया है, लेकिन दूध और दही मेरा पेट पचा नहीं पा रहा है| इस समय ज़िंदगी बहुत बेकार है|”